Hérault

Hérault (okzitanieraz Erau) Okzitaniako erdi-hegoaldeko eta Frantziako hego-ekialdeko departamendua da (zenbakia: 34), Okzitania eskualdekoa, Mediterraneo itsasoaren ertzean. Prefektura Montpellier hirian dago eta suprefeturak Béziers eta Lodève dira. Geografia Iparraldean Larzac kareharrizko goi-ordokiaren ertza den Séranne mendikatea du. Ipar-ekialdean granitozko mendiak Espinouse, Haut Minervois, eta haien ondoan artea eta txilarra hazten diren kareharrizko goi-ordokiak. Hegoaldea Languedoceko alubioizko ordokia da. Arroka gaineko hondartza zerrenda betez osatua da itsasertza, ur gaziko aintzirak mugatua. Ekonomia Hérault mahasti lekua da. Azken urteetan, ekonomiaren oinarri horri beste zenbait produktu erantsi zaizkio, ureztapenaren laguntzaz. Sète Languedoc-eko itsasertzeko portu eta industriagune nagusia da. Kostaldean turismoak indar handia hartu du halaber. Héraultar ospetsuak Georges Brassens (1921-1981), kantaria. Thomas Heurtel (1989-), saskibaloiko jokalaria. Ikus, gainera Hérault departamenduko udalerrien zerrenda Erreferentziak Kanpo estekak